open-index/open-wikipedia-markdown huggingface dataset:
Меѓународен кинолошки сојуз

**Меѓународниот кинолошки сојуз**, познат и по меѓународната кратенка **ФЦИ** (), е светска кинолошка организација, основана со цел да се унапредува и заштити кинологијата и чистите раси на кучиња, со седиште во Белгија. Таа вклучува 84 членки и договорни партнери (по еден член од секоја земја) кои издаваат свои педигреа и ги обучуваат своите судии. сојузот се грижи педигреата и судиите да бидат меѓусебно признаени помеѓу членките. Покрај тоа, сојузот води регистар на раси на кучиња со прецизен опис. Според регистарот, денес има 339 признаени видови на кучиња. Исто така, сојузот води список на овластени судии од сите државни организации.

Спротивно на раширеното мислење, ФЦИ не издава педигреа, ниту пак чува информации за одгледувачите на кучиња. Овие задачи ги извршуваат државните кинолошки здруженија кои се членки на ФЦИ.

## Натпревари

ФЦИ го дефинира календарот на меѓународните изложби на кучиња. Според тој календар, секоја земја-членка организира меѓународни натпревари во убавина како и во работни проби на кучињата.

Наградите соодветно се нарекуваат: 
* за убавина ЦАЦИБ (фран. *Certificat d'Aptitude au Championnat International de Beauté = CACIB*), 
* за работни кучиња ЦАЦИТ (фран. *Certificat d'Aptitude au Championnat International de Travail = CACIT*), 
* за послушност ЦАЦИОБ (фран. *Certificat d'Aptitude au Championnat International d'Obéissance = CACIOB*), 
* за подвижност ЦАЦИАГ (фран. *Certificat d'Aptitude au Championnat International d'Agility = CACIAG*), и 
* за брзина ЦАЦИЛ (фран. ''Certificat d'Aptitude au Championnat International des Courses de Lévriers = CACIL).

Резултатите ги потврдува сојузот. После определен број на освоени награди, едно куче може да добие титула меѓународен шампион во работа или во убавина.

## Историја

Меѓународниот кинолошки сојуз е создадена на 22 мај 1911 со цел да се унапредува и заштити кинологијата и чистите раси на кучиња. Основачи на ФЦИ биле кинолошки здруженија од Германија, Австрија, Белгија, Франција и Холандија. Сојузот се распуштил во текот на Првата светска војна, и бил повторно создаден во 1921 г. Во 1968 г. организацијата станала правно лице.

## Структура

ФЦИ се состои од следниве тела:

* Генерално собрание 
* Извршен комитет и Генерален комитет 
* Задолжителни комисии (за стандарди, научна, правна) 
* Повремени комисии

## Поврзано
* Кинолошки сојуз на Република Македонија

## Надворешни врски
* Меѓународен кинолошки сојуз    
* Карта на светот со означени земји-членки на ФЦИ 
* Календар на светски првенства на ФЦИ 

Категорија:Меѓународни организации
Категорија:Кинологија
Птоломеј XV Цезарион

[thumb|Слободните [Клеопатра VII и нејзиниот син Птоломеј XV Цезарион во храмот во Дендера, Египет ]]
**Птоломеј XV Цезарион** (23 јуни 47 п.н.е.- август 30 п.н.е.) бил крал на Египет, последниот крал од Птоломејската династија, а со тоа и последниот македонски крал на територијата освоена од Александар III Македонски. Тој на власт дошол само со 3 години, на 2 септември 44 г.п.н.е. кога на престолот застанал заедно со својата мајка Клеопатра VII. Но, во август 30 г.п.н.е. и двајцата биле убиени од Октавијан.

Птоломеј XV бил најстариот син на кралицата Клеопатра VII, а на неговото име често се среќава и наставката „Цезарион“ што историчарите го објаснуваат со можноста дека тој бил син на Гај Јулиј Цезар, по чиешто презиме и ја добил таа наставка.

Категорија:Птоломејска династија
Кенгур

**Кенгур** () — најпознатото австралиско животно од семејството на кенгурите (*Macropodidae*) на родот двопреднозаби (*Diprotodontia*). За него е карактеристична торбата на стомакот од женката. во овој мек џеб се наоѓа бебето, кое на тој нечин се припива до својата мајка, цица и патува. Мошне распространет е големиот црвен кенгур (*Macropus rufus*), кој живее во суви, топли предели и за заштита од горештината, активен е ноќе.Во потрага по вода, може да ископа и дупки длабоки и до 1 метар. Се движи на долгите задни нозе, со скокови кои можат да надминат 10 метри. При скоковите, долгата опашка му помага при рамнотежата. Опашката му слуши и како кога застанува да се одмори, а со неа удира по земјата за да ги предупреди другите кенгури на некоја опасност. Предните нозе му се кратки и на нив има остри канџи што ги користи за собирање храна, за четкање на крзното и за одбрана. Впрочем, со само еден удар со шепите кенгурот може да распори куче.

## Распространетост
Кенгурот живее во пустинските и во полупустинските предели на Австралија.

## Кенгурот како тема во уметноста и во популарната култура
Кенгурот се јавува како тема во бројни дела од уметноста и популарната култура, како:
* „Кенгурот и зебрата“ - басна на американскиот писател Емброуз Бирс.
* „Кенгур“ (*Kangaroo*) - песна на американската поп-рок група „Биг стар“ (*Big Star*) од 1978 година.

## Наводи

Категорија:Цицачи
Категорија:Фауна на Австралија
Пинг-понг

мини|десно|300п|Димензии на масата за пинг-понг
**Пинг-понг** (погрешно: *пинг понг*; уште познат и како **тенис на табла** и **тенис на маса**) — спорт во кој двајца или четворица играчи (два пара по двајца играчи) удараат малечко, шупливо пластично топче со помош на дрвени палки, насочувајќи го еден кон друг. Оваа игра е слична со тенисот на трева, со таа разлика што се игра на површината на една маса со мрежа на средината. Целта е да се удри топчето така што тоа ќе се префрли мрежата и ќе отскокне на противничката страна од масата на начин кој ќе го спречи противникот да стигне до него и да го врати кон противникот. Измислена во Англија во почетокот на XX век, играта наскоро се проширила низ целиот свет. Од средината на 1950 година, овој спорт станува доминантен во источноазиските земји. Од 1988 год. е прогласен за олимписки спорт во конкуренција за мажи и за жени.

## Еден звук - едно име
Во почетокот тенисот на маса на англиски се викал *table tennis*. Пред огромниот успех што ќе го достигне овој спорт, две конкурентски претпријатија почнуваат да ја произведуваат неопходната опрема за играње: рекети, топчиња и маси. Едното претпријатие своите производи ги продава под името *Пинг-понг*, а другото под името *Ваф-ваф*. Од двете марки победува она чие име е *Пинг-понг*, бидејќи подобро го имитира звукот при отскокнувањето на топчето во контакт со рекетот или масата.

## Бод, сет, партија
Пинг-понгот се игра на правоаголна маса со димензии 2,74 m x 1,525 m, а масата има височина од 76 сm. Површината на масата, секогаш со темнозелена или темносина боја, може да биде дрвена или пластична. Масата е поделена на два дела, со попречна мрежа, висока 15,25 см. Краевите се нацртани со бели линии, кои ја ограничуваат површината каде што може топчето да скокне во текот на играта. Цел на играта е да се добијат првите 11 бода со минимална разлика од два бода во однос на противникот, што значи и добивање на сетот. Топчето е изработено од посебен материјал со тежина од 2,7 грама, а тоа има обем од 40 милиметри.

За да се освои партијата, играчите мора да освојат три или четири од петте, односно седумте предвидени сета. На почетокот на, партијата, пингпонгарот, кој со влечење ждрепка станува првиот опслужувач, почнува со удирање на топчето со рекетот од позицијата што се наоѓа пред основната линија. Топчето мора првин да отскокне еднаш во полето на опслужувачот, да помине над мрежата и да го допре полето на противникот. Пинг-понгот, заедно со бадминтонот се сметаат за едни од најбрзите спортови за рефлексна брзина.

## Наводи

## Надворешни врски

* Пинг-понг федерација на Република Македонија


Категорија:Олимписки спортови
Категорија:Ракетни спортови
Категорија:Игри со топка
Категорија:РИндицидуални спортови
Големо Езеро (Шар Планина)

**Големо Езеро** — ледничко езеро и едно од 27. езера на Шар Планина.

Се вика Големо, бидејќи е сосед на малото, иако името не му одговара поради тоа што пресушува. Се наоѓа на околу 2.400 метри надморска висина. Во нормални околности долго е 95 метри, а широко е 55 метри. Длабоко е 2 метра.

Преку лето редовно се суши и се намалува за околу две-третини, а во големи суши и целосно. Се наоѓа на ливадест предел. Водата ја акумулира исклучиво од атмосферските врнежи и топење на снегот. Езерото е нечисто и има матна вода..

## Поврзано
* Мало Езеро (Шара)

## Наводи

Категорија:Леднички езера во Македонија
Категорија:Шарпланински езера
Мало Езеро (Шар Планина)

**Mало Езеро** е ледничко езеро и едно од 27-те на Шар Планина. Месното население го нарекува **Мицкоо** (*малечко*). Се наоѓа на околу 2,000 м надморска висина. Долго е 25, а широко е 15 метри. Длабоко е околу еден метар. Се наоѓа на ливадест предел. Басенот му е вдлабнат, а на дното има ситен нанос. Езерото не пресушува, бидејќи го одржуваат три поголеми извори. Се одлива преку еден поток, кој потоа се влева во Призренска Бистрица..

## Поврзано
* Големо Езеро (Шара)

## Наводи

Категорија:Шарпланински езера
Категорија:Леднички езера во Македонија
Ливадичко Езеро

**Ливадичкото езеро** (српски: *Штрбачко језеро*, албански: *Xholi i Livadices*) ледничко езеро и едно од 27-те на Шар Планина. Тоа е едно од поголемите и поубавите езера на планината.

## Историја
Жителите на Косово го нарекуваат *Штрбачко језеро*, заради општината Штрпце во која се наоѓа. Сегашното име го има добиено по врвот во чија близина се наоѓа, -Ливадица (2.491 m). Инаку ова езеро на сточарите им било познато од многу одамна. Но за првпат почнува да се истражува во 1911 година од страна на познатиот српски научник Риста Николиќ. Од тогаш за ова езеро се има многу пишувано и истражувано.

## Природни одлики
Езерото се наоѓа на северозападното било на Шар Планина на 2.137 m надморска висина, а околу него се наоѓаат повеќе ридести височинки. Бреговите му се карпести, а највпечатлива е надвиснатата карпа над езерските води, настаната од ударната силе на езерските бранови, со вдаблатина од 2 метра, со која е единствена од таков облик на Шар Планина. И рамниот дел од езерскиот брег е прошитен со ребрести камења, но овој дел е и затревен. Бреговите секаде околу езерото се чисти.

Езерото е долго 238, а широко 124 метри со обем од 570 до 700 метри во зависност од годишното време. Површината изнесува 20.740 m². Длабочината се движи од 6,5 до 8,60 метри исто така во зависност од водостојот. Максималната длабочина е од мај до јули, кога поради големиот водостој се случува езерото да претечува. Најмал водостој има од август до октомври.

Езерското дно главно е коритесто. Водата е бистра и чиста и се гледа самото дно. Акумулацијата се создава преку **Сочничкиот Поток** кој се влева во езерото. Во езерото има и подводни извори, кои се забележуваат од секоја страна. Кога езерото се одлива, потокот што излегува е еден од оние кои ја создаваат Калуѓерската река. Дел од водата понира.

## Риба
Езерото во неколку наврати е порибувано, но поради суровоста на поднебјето, рибата не може да се размножува. Па затоа повеќе риболовни друштва од Македонија и соседна Србија вршат редовни порибувања со планинска пастрмка.

## Туризам
Поради прекрасните пејзажи кои ги нуди езерото и планината, на дој дел од Шара има голему услови за развој на Туризмот. Потфатот што го прават риболовните друштва во повеќе наврати мами спортски риболовци да ловат и уживаат во просторот. Поради понирањето на дел од водата, кај местното население се создале многу легенди и приказни, кои во секој случај мамат намерници и планинари.

## Наводи

Категорија:Шарпланински езера
Конзул

Титулата **Конзул** се употребува за официјални претставници на владата на една земја на територијата на друга земја, вообичаено во функција на помагање и заштита на граѓаните од земјата на Конзулот, и за олеснување на економските односи и пријателството помеѓу народите на земјата кајшто е назначен и земјата која ја претставува. Ова го разликува конзулот од амбасадорот: додека амбасадорот е претставник на шефот на државата од земјата која го испраќа во земјата домаќин и е единствен и главно се грижи за дипломатските односи, конзули и конзулати може да има повеќе, на пример во поголемите градови, и се грижат за помош на сопствените и граѓаните на земјата домаќин за патувања, соработка, размена итн. 

## Почесен конзул
Институцијата почесен конзул своите корени ги има уште од дамнешни времиња. Некои автори, за современи почетоци на почесните конзули, ја посочуваат институцијата на грчките проксени, коишто за разлика од другите лица во трговските колонии на европските земји, имале јавна функција на заштита на своите граѓани. За разлика од редовните, односно кариерните конзули, почесниот конзул не е во служба на државата којашто го именува и не се наоѓа на платниот список на министерството за надворешни работи. Кариерниот конзул, задолжително е државјанин на земјата што го именува, додека почесниот конзул може да биде и државјанин на државата на приемот, па дури и државјанин на трета земја. Неговите функции се поограничени во однос на кариерните конзули, а тие обично се сведуваат на стопанска соработка, како и помош на државјаните на државата на именување. Во современата практика, институтот почесен конзул некои земји не го прифаќаат и поради тоа не пристапуваат кон именување на оваа категорија конзули. Ваквата практика произлегува од Виенската конвенција за козуларни односи, во која е нотирано дека секоја држава самостојно одлучува дали ќе именува и ќе го прифати институтот почесен конзул.

Категорија:Дипломати
Меѓународен олимписки комитет

**Меѓународен олимписки комитет** (**МОК**) (, ) — организација со седиште во Лозана, Швајцарија основана од Пјер де Кубертен во 1894 г., со цел преку Олимписките игри да се промовира меѓународниот спорт и мирот во светот. Денес МОК има 205 членки - национални олимписки комитети кои ги претставуваат своите земји во Движењето.

мини|лево|Седиштето на МОК во Лозана, Швајцарија, во март 2004 година

МОК ги организира модерните Олимписките игри во лето и во зима, на секои четири години. Првите Летни олимписки игри се одржале во Атина во 1896 г., а првите Зимски олимписки игри се одржале во Шамони во 1924 г. Од 1992 г., летните и зимските игри се одржуваат наизменично на 2 години.

## Поврзано
* Национален олимписки комитет
* Македонски олимписки комитет
* Список на државни кодови на МОК


Категорија:Олимписки игри
Категорија:Спортски организации
Категорија:Меѓународни спортски организации
Горно Доброшко Езеро

**Горно Доброшко Езеро** — ледничко езеро во Македонија, едно од 27. езера на Шар Планина.

Езерото се наоѓа во сливното подрачје на реката Габровица на надморска височина од 2.314 метри.

Заедно со Долното Доброшко Езеро ги сочинуваат **Доброшките Езера**. Езерото претставува најсеверно и највисоко постојано ледничко езеро на Шар Планина.

## Одлики

Глетка на Горното Доброшко Езеро|300п|мини|лево|Поглед на Горното Доброшко Езеро

Името го добиле по селото Доброште, кое се наоѓа веднаш под нив на самото подножје на планината. Се наоѓа на 2.440 метри надморска висина, во вдлабнатина (цирк) веднаш во подножјето на Езерски Врв. Долго е 32, а широко е 50 метри, додека вкупната должина на неговите брегови изнесува 125 метри. Длабоко е преку 1,5 метри. Има површина од 1.200 м². На средината на северниот брег има мало вдлабнување во вид на полуостровче, кое на тркалезниот облик на целото езеро му дава изглед на срце или јаболко.

Се наоѓа на карпест басен, речиси без никакво зеленило. По дното забележлив е наносот. Езерото е постојано, не пресушува, но преку летото опаѓа за половина метар, бидејќи пресушуваат поточињата што се влеваат во него. Се одликува со многу бистра и студена вода, чија проѕирност се должи на протечноста на водата која се влева и истекува од него како и од каменестата околина и дно. Веднаш над него извира и низ него протекува изворишниот дел на потокот наречен Езерска Река која е изворична челенка од која се составува реката Габровница. На ливадата веднаш до самото езеро, се поставуваат шаторите од кампот за првото ноќевање на Западната македонска планинарска трансферзала „Љуботен - Охрид“.

### Мерења во 2020 г.

Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 1.006 м2, длабоко е 1,5 метри, долго е 46,7 метри, широко е 32,6 метри. Езерската вода се храни со топењето на ледниците и околните извори, додека се празни со испарување.

## Галерија


Податотека:Горно Доброшко Езеро 02.jpg|Глетка на Горното Доброшко Езеро
Податотека:Горно Доброшко Езеро 03.jpg|Водите на Горното Доброшко Езеро
Податотека:Горно Доброшко Езеро 05.jpg|Глетка на Горното Доброшко Езеро
Податотека:Доброшки Езера (Шар Планина).jpg|Доброшките Езера со Доброшки Врв во позадината
Податотека:Доброшки Езера на Шар Планина (1).jpg|Поглед на Доброшките Езера


## Поврзано
* Долно Доброшко Езеро

## Наводи

## Надворешни врски

Категорија:Леднички езера во Македонија
Категорија:Шарпланински езера
Категорија:Доброште
Горно Блатешко Езеро

**Горното Блатешко езеро** (српски: *Горње Блатештичко језеро*) е ледничко езеро и едно од 27-те на Шар Планина. Се наоѓа кај **Блатешкиот цирк**. Заедно со Долното Блатешко езеро ги сочинуваат **Блатешките езера**. Се наоѓа на 2.215 m надморска висина. Долго е 50, а широко е 23 метри. Длабоко е еден метар. Вкупниот обем му изнесува 140m. Езерото се храни со вода од две притоки и од неколкуте ледници. Интересно за ова езеро е тоа што на средишниот дел на езерото овчарите поставиле камења, за да би ги капеле овците..

## Поврзано
* Долно Блатешко езеро

## Наводи

Категорија:Шарпланински езера
Големо Јажинско Езеро

**Големото Јажинско езеро** (српски: *Велико Јажиначко језеро*) е ледничко езеро и едно од 27-те на Шар Планина. Заедно со Малото Јажинско езеро ги сочинуваат **Јажинските езера** Името го добиле по селото Јажинце, кое се наоѓа веднаш под нив на самото подножје на планината. Се наоѓа на 2.180 m надморска висина. Долго е 125, а широко е 50 метри. Точната длабочина не е измерена, но се претпоставува дека е околу 5 метри. Според некои српски научници се смета деја кога езерото има висок водостој, длабочината му изнесува нешто повеќе од 12 метри. Секако според првиот или вториот извор, езерото е најдлабоко од сите шарпланински езера. Обемот на езерскиот брег изнесува околу 500 m. Се наоѓа на карпест басен и има јајцевиден облик. Езерото се храни со вода еден поток кој не пресушува и од неколку ледници кои ги има во околината. Водата е кристално чиста и проѕирна до самото дно. Кога има висок водостој од езерото истекува вода во вид на поток, но има и загуби преку понирање. Понирањето на водата е всушност изворен крак на Јажинската Река, која подоцна се влева во Сува Река.

Во ова езеро вирее поточна пастрмка, која е донесена и успешно адаптирана.

## Поврзано
* Мало Јажинско езеро

## Наводи

Категорија:Шарпланински езера
Категорија:Јажинце
Долно Блатешко Езеро

**Долното Блатешко езеро** (српски: *Доње Блатештичко језеро*) е ледничко езеро и едно од 27-те на Шар Планина. Се наоѓа кај **Блатешкиот цирк**. Заедно со Горното Блатешко езеро ги сочинуваат **Блатешките езера**. Се наоѓа на 2.160 m надморска висина. Долго е 32, а широко е 13 метри. Длабоко е 60&nbsp;cm. Вкупниот обем му изнесува 78 m. Езерото се храни со вода од понорите на Горното езеро. Водата на ова езеро  е кристално чиста.

## Поврзано
* Горно Блатешко езеро

## Наводи

Категорија:Шарпланински езера
Бело Езеро (Шар Планина)

**Бело Езеро** — ледничко езеро во Македонија, едно од 27. езера на Шар Планина.

Езерото се наоѓа во сливното подрачје на Боговињска Река на надморска височина од 2.275 метри. Истото се протега во насока север-југ.

## Одлики

Се наоѓа во Брустовичкиот масив заедно со Црното и Боговињското Езеро.

Ова е едно од најубавите шарски езера, кое има постојан водостој, без разлика на атмосферските талози. Хранењето на езерото се врши со изворите кои се наоѓаат во неговата непосредна близина и со топењето на ледниците, додека пак се празни преку истека, која се влива во Боговињска Река. Негова карактеристичност е големата проѕирност на водата.

Вкупниот обем му изнесува 540 метри и има елипсовидна форма. Има површина од 18.000 м². Се наоѓа на карпест басен, кој е опколен со прекрасни пасишта. Во езерото се влеваат неколку потоци и на самиот брег има многу извори, некои постојани, некои повремени. Еден поток се одлева и се влева во Боговињска Река. Езерото е постојано, не пресушува. Водата е кристално чиста.

### Мерења во 2020 г.

Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 1.482 м2, длабоко е 1 метар, долго е 203,4 метри, широко е 100 метри, а средната широчина му изнесува 72,9 метри. Должината на бреговата линија е 520,7 метри, а коефициентот на развиеност 1,21.

## Поврзано
* Црно Езеро
* Боговињско Езеро
* Бориславец (Брустовец)

## Наводи

Категорија:Леднички езера во Македонија
Категорија:Шарпланински езера
Зигфрид Едстрем

**Јоханес Зигфрид Едстрем** (; 21 ноември 1870 - 18 март 1964) — шведски индустријалец и спортски раководител.
 
Едстрем е роден во селото Морланда, на островот Оруст, Бохуслен. Студирал на технолошкиот факултет Шалмерс во Гетеборг, а подоцна и во Швајцарија и САД. Како млад, тој бил одличен спринтер на 100m којшто патеката ја истршувал за помалку од 11s. Од 1903 до 1933 година, Едстрем бил директор на електротехничкото претпријатие АСЕА, а од 1934 до 1939 година претседател на одбодор.

Бил меѓу организаторите на Олимписките игри во Стокхолм во 1912 година, а бил избран и а прв претседател на Меѓународната атлетска федерација, веднаш по нејзиното основање, а на таа функција останал до 1946 година.

Едстрем станал член на Меѓународниот олимписки комитет во 1920 година, а во 1931 година станал негов потпретседател. Кого претседателот на Меѓународниот олимписки комитет Анри де Баје-Латур умрел во 1942 година, за негов наследник бил назначен Едстрем, но официјално тоа се случило веднаш по завршувањето на Втората светска војна. За време на своето претседателство, имал голема заслуга за развојот на олимпискиот дух во светот. На таа функција останал до 1952 година кога се пензионирал, а за негов наследник бил избран Ејвори Брендиџ.

## Надворешни врски
* http://www.olympic.org/en/content/The-IOC/The-IOC-Institution1/?Tab=3
 

Категорија:Претседатели на Меѓународниот олимписки комитет
Категорија:Членови на Кралската шведска академија на инженерските науки
Категорија:Родени во 1870 година
Категорија:Починати во 1964 година
Мало Јажинско Езеро

**Maлото Јажинско езеро** (српски: *Мало Јажиначко језеро*) е ледничко езеро и едно од 27-те на Шар Планина. Заедно со Големото Јажинско езеро ги сочинуваат **Јажинските езера** Името го добиле по селото Јажинце, кое се наоѓа веднаш под нив на самото подножје на планината. Се наоѓа на 2.200 m надморска висина. Долго е 43, а широко е 29 метри. Длабоко е преку 3 метри, но само кога има висок водостој. Обемот на езерскиот брег изнесува 170 m. Се наоѓа на карпест басен, речиси без никакво зеленило. Опколено е со големи карпи. Езерото се храни со вода од внатрешни извори кои се многу студени (1°С). Во околината ила голем број на ледници кои исто така го хранат езерото со вода. Водата е бистра и проѕирна до самото дно. Интересно е тоа што ова езеро има остров, но при помал водостој станува полуостров.

## Поврзано
* Големо Јажинско езеро

## Наводи

Категорија:Шарпланински езера
Категорија:Јажинце
Љуботен

**Љуботен** може да се однесува на:

* Љуботен — село во Скопско
* Љуботен — село во Штипско
* Љуботен — планински врв на Шар Планина
* Љуботен — планинарски клуб од Тетово
* Љуботен — карате клуб од Тетово
* Љуботен — скијачки клуб од Тетово
* Љуботен — фудбалски клуб од Тетово
* Љуботен — судски случај
* Љуботен — полициска акција
* Љуботен — археолошки наоѓалишта
Планинарски клуб „Љуботен“

**Планинарскиот клуб „Љуботен“** од Тетово е формиран на 23 март 1925 година.

Веднаш по формирањето, дел од членовите се искачиле на највисокиот врв на Шара, Турчин. По изградбата на планинарските домови на Љуботен во 1931 и на Попова Шапка во 1934 година, во кои интензивно учествувале членовите на планинарското друштво „Љуботен“, планинарските активности по цела Шар Планина стануваат многубројни.

## Историјa
За време на Втората светска војна активностите на друштвото се во стагнација. Пролетта 1947 година на Попова Шапка е одржано Собрание на кое е возобновено Планинарско Друштво „Љуботен“. Оттогаш започнува повторно организирање на планинарски акции и тоа преку јавни повици и плакати. Во тој период започнуваат и зимски искачувања на Шара. Од 1947 до 1956 година се обновуваат постоечките домови на Попова Шапка и Љуботен, се градат планинарски приватни куќи под Титов Врв, Црн Врв и на Пирибег, се гради планинарскиот дом на Јелак и изградена е планинарската кула на Титов Врв. 
 
Членовите на планинарското друштво организираат планинарски тури и по другите планини во Македонија: Солунска Глава, Пелистер и Галичица.

На 21.04.1953 г. по иницијатива на друштвото и на граѓаните на Тетово, највисокиот врв на Шара, Голем Турчин е преименуван во Титов Врв. По повод двата Илиндена, на 2 август 1954 година друштвото започнало да го организира традиционалниот Илинденски слет на Лешница. Во август 1955 година изведен е легендарен поход – пеш од Тетово до Дубровник. Во февруари 1956 година, група членови од друштвото, активно и најбројно се вклучени во спасувањето на работниците , рударите и војската во Маврово, погодено од катастрофална лавина. На крајот од педесеттите години, организирани се посети надвор од Македонија: Проклетие 1956, Велебит 1957 и Сутјеска 1958. 
 
Поради воениот конфликт во 2001 и 2002 година, активностите на ПК „Љуботен“ се во стагнација.

## Планинарски дом
Планинарскиот клуб располага и го одржува Планинарскиот дом „Љуботен“. Домот се наоѓа на височина од 1630 м. До него се стигнува од Тетово до Старо Село по асфалтен пат, а од Старо Село до домот по макадам пат или маркирана патека која започнува од информативната табла во селото. Планинарскиот дом Љуботен е прв и најстар дом во Република Македонија изграден 1931г. Домот е поставен над букова шума и од него се отвора поглед кон полошката котлина, врвот Љуботен, Козја Стена, Ливадица и Пирибег.

## Успеси

## Надворешни врски
* Мрежно место на ПК Љуботен 

Категорија:Планинарски клубови од Македонија
Чарлија (појаснување)

**Чарлија** е топоним со којшто се именувани следниве села во Македонија:

* Горна Чарлија;
* Долна Чарлија.
Тибериј

мини|десно|200п|Биста|Тибериј како момче, мермерна биста пронајдена во 1896 година; во Глипотеката Нај Карлсберг
**Тибериј** (; целосно име: **Тибериј (Јулиј) Цезар Август**; вистинското име му е: **Тибериј Клудиј Нерон**) (роден на 16 ноември 42 г. п.н.е.; умрел на 16 март 37 н.е. во Капри, во близината на Неапол) - Вториот римски цар (14-37 г. н.е.). Бил одгледан од Август, кој се оженил за неговата мајка Ливија Друсила. За време на своето прво командување со војската на возраст од 22 години, Тибериј успеал да ги поврати римските легионарни стандарди, кои претходно биле загубени со децении во Партија, а му било возвратено со акламација здобивајќи голема популарност.

Тибериј бил принуден да се откаже од својата сакана жена и да се ожени со Јулија, ќерката на август (12 г. п.н.е.). Иако станал трибун, заминал во самонаметнатиот егзил на Родос (6 г. п.н.е. станувајќи разгневен аскет. До 4 г. п.н.е., Јулија била протерана поради неверството со Август, кој повторно го повикал Тибериј именувајќи го за свој наследник.

Како цар, Тибериј почнал да ја води државата ефикасно, притоа воведувајќи некои реформи проследени само со повремена ригорозност, како што било протерувањето на римската еврејска популација само врз основа на изговор. Кога неговиот син Друс умрел на мистериозен начин, решил да му ја даде довербата на Сејан и бил убеден да се пресели во Капри (22 г.н.е.). Тибериј станал изразено насилен убивајќи и спроведувајќи тортура од каприц. Откако Сејан станал проконзул во 31 г.н.е., Тибериј станал сомничав во врска со неговите амбиции и наредил негово погубување, потоа именувајќи го Калигула за свој наследник. Во 37 г.н.е., Преторијанската гарда ја декларирала својата поддршка за Калигула, убивајќи го Тибериј додека лежел болен в постела.

## Наводи

## Извори
* Бунтевска Сузана, 2005: Енциклопедија Британика: С-Ф - Скопје:Топер. ISBN 9989-165-14-9


Категорија:Античка еврејско-римска историја
Категорија:Конзули на Римското Царство
Категорија:Јулијанско-клаудиска династија
Категорија:Починати во 37 година
Категорија:Римски цареви од 1 век
Категорија:Личности од Новиот завет
Категорија:Луѓе од Рим
Категорија:Римјани од 1 век п.н.е.
Ејвори Брендиџ

180п|мини|десно|Ејвори Брендиџ во 1974 година
**Ејвори Брендиџ** (28 септември 1887- 8 мај 1975) бил американски атлет, официјален спортски работник колекционер на уметнички дела и познат филантроп. Тој бил претседател на Меѓународниот олимписки комитет иза многу од своите постапки добил големи критики.

Брендиџ се родил во Детроит каде што и се школувал. Тој студирал цивилно инженерство на универзитетот во Илиноис, а дипломирал во 1909 година. Неколку години подоцна формирал своја компанија Ејвори Брендиџ компани којашто работела со делокруг во градот Чикаго со блиската околина сè до 1947.

Ејвори Брендиџ бил универзален атлет и се натпреварувал на Олимписките игри во Стокхолм во 1912 година во петобој и десетобој и ги освоил шестото место во петобој и шеснаесеттото место во десетобој. Тој во овие дисциплини бил првак на САД во 1914, 1916 и 1918 година.

Во 1928 година, Брендиџ станал претседател на Аматерската атлетска унија, а во 1929 година претседател на Олимпискиот комитет на САД. Во наредната 1930, тој станал потпретседател на Меѓународната атлетска федерација.

За време на Олимписките игри во Берлин во 1936 година, многу Евреи биле погубени од страна на Германците, па американскиот член во Меѓународниот олимписки комитет Ернест Ли Џенки побарал игрите да бидат бојкотирани по што бил исклучен од комитетот. На негово место член на Меѓународниот олимписки комитет станал Ејвори Брендиџ.

За време на одржувањето на Олимписките игри во Хелсинки во 1952 година, тој го наследил Зигфрид Едстром и станал претседател на Меѓународниот олимписки комитет. На таа функција останал сè до Олимписките игри во Минхен во 1972 година.

Ејвори Брендиџ починал на 8 мај 1975 година во Гармиш- Партенкирхен, Западна Германија, само 3 години по неговото повлекување од функцијата претседател на Меѓународниот олимписки комитет.

Категорија:Претседатели на Меѓународниот олимписки комитет
Категорија:Заповедници на Орденот за заслуги за СР Германија
Категорија:Родени во 1887 година
Категорија:Починати во 1975 година
Кендис Паркер

thumb|десно|250px|Паркер шутира во меч против колеџот ЛСУ.

**Кендис Никол Паркер** (англиски: *Candace Nicole Parker*) (родена  во Сеинт Луис, Мизури) — американска професионална кошаркарка кој игра во ВНБА лигата за тимот на Лос Анџелес Спаркс. Претходно настапуваше за колеџот Тенеси, каде беше првата кошаркарка да постави разни рекорди, и ги донесе „Тенеси Волонтиерс“ до две НЦАА титули во 2007 и 2008. Кендис е сестра на кошаркарот на Торонто Рапторс, Антони Паркер и свршеница на кошаркарот на Сакраменто Кингс, Шелден Вилијамс. Во 2004, на „МекДоналдс Хај Скул Ол-Американ гејм“ (собир на најдобрите средношколски кошаркари/кошаркарки од ширум САД), Кендис беше првата жена да настапува на натпреварот за забивање и воедно првата жена да го победи натпреварот, настапувајки против Џеј Ар Смит и Џош Смит, кој подоцна го победи натпреварот за забивање на НБА. Таа беше првиот пик на ВНБА Драфтот и најави големи работи со постигнати 34 бода 12 скока и 8 асистенции во првиот одигран натпревар, и еден месец подоцна, беше само вториот играч во ВНБА да забие, покрај својата соиграчка Лиса Лесли. Во само наредниот меч, Кендис пак најави светла иднина за себеси со тоа што пак заби. Интересен факт е дека сите три забивања се случија на истиот кош во салата на Стејплс Центарот.

Категорија:Американски кошаркарки
Категорија:Американски ВНБА кошаркарки
Категорија:Играчи на Лос Анџелес Спаркс
Категорија:Никулци за американски кошаркарки
Категорија:Живи луѓе
Ел Шадај

мини|Посебната положба на рацете за време на Биркат Хакоханим, ја формира хебрејската буква шин (ש), првата буква од Шадаи
**Ел Шадај** (хебр. *אל שדי*) е едно од имињата на Бога во јудаизмот. Видете Ел (бог) и Имиња за Бог во јудаизмот. Во превод, името значи „Семоќен Бог седостатен“.

Изразот веројатно значи „Бог на Планината“, и се однесува на месопотамската света планина. Ова било едно од патријархалните имиња на племенскиот бог на месопотамците Во Исход 6:3, се открива дека Ел Шадај е Јехова (Господ). Поимот главно се јавува во Тората. Ова може да се однесува и на израелскиот логор на планината Синај каде Господ бил со Мојсеј.

Разни христијански организации го користат овој израз во нивните имиња.

## Наводи


## Поврзано
* Шадај — божица

Категорија:Битие (библиска книга)
Категорија:Исход (библиска книга)
Категорија:Езекил (библиска книга)
Категорија:Божества во Хебрејската Библија
Категорија:Имиња на Бог
Македонска транскрипција на арапскиот јазик

**[[транскрипција (лингвистика)|Транскрипција]]** (предавањето) на туѓите имиња со македонско писмо, по правило, се врши онака како што се изговараат имињата. Со изворното писмо тие се пишуваат само во научни изданија. При тоа нивните гласовни особености се прилагодуваат колку што е тоа можно кон гласовниот систем на македонскиот јазик, т.е. гласовите што ги има во македонскиот јазик се предаваат со македонски слични гласови. Тоа е случај и со **[[арапски јазик|арапскиот јазик]]**, каде македонската транслитерација се стреми што подобро да ги долови оригиналните арапски гласови, или, доколку тоа не е можно, да ги замени со ним најблиски гласови од македонскиот јазик.

Во таблицата е дадена еквивалентната македонска звучност на арапските букви. Во таблицата дадени се и другите системи на романизација на арапскиот јазик за споредба.

### Букви со споредба

## Поврзано
* Арапско писмо
* Арапски јазик
* Арапски имиња
* Граматика на арапскиот јазик
* Гласилна избувна согласка
* Кирилизација
* Транскрипција
* Македонска транскрипција на странски јазици

## Надворешни врски
* SATTS: Roman-to-Arabic mappings
* Yamli: Fuzzy real time transliteration system to type Arabic using English characters phonetically.
* J'raxis•Com: The Arabic Script 
* Table comparing Romanization systems 
* Learn the Arabic Script Online
* eiktub: web-based transliteration pad  allows instantaneous phonetic conversion of Latin ASCII keystrokes to Arabic

Транскрипција, Македонска
Арапски јазик
Арапски
Лорд Киланин

мини|десно|300px|исправено|Мајкл Морис, трет барон Киланин во мај 1976 година
**Мајкл Морис, 3-от Барон Киланин** ( - ) бил ирски новинар и официјален спортски работник. Тој бил шестиот претседател на Меѓународниот олимписки комитет. Тој го наслледил неговиот чичко како барон Киланин во 1927 година. Тоа му овозможило да влезе ву куќата на лордови на 21 година.

Лорд Киланин се родил во Лондон како дете на Џорџ Хенри Морис и Дора Весли Хол. Неговиот татко бил убиен во Вилијер- Котрет, Франција на 1 септември 1914 година командувајќи со ирската гарда.

Лорд Киланин се школувал во престижниот колеџ Етон, а потоа во Сорбона и во Кембриџ. Својата новинарска кариера ја започнал во средината на триесеттите како уредник и работник во весниците Дејли Експрес, Дејли Скеч, а работел и за многу познатиот весник Дејли Мејл. Во периодот од 1937 до 1938 година, тој учествувал во Втората Сино-Јапонска војна.

Во ноември 1938 година, тој бил поставин во Ветминстер каде што бил одговорен за останатите глумци и музичари. Тој станал мајор, а учествувал во Втората светска војна, во операцијата Оверлорд во Нормандија во 1944 година. По неговото демобилизирање, тој се вратил во Ирска.

Во 1950, лорд Киланин ја заземал челната позиција на Олимпискиот совет на Ирска, а во 1968 година станал потпретседател на Меѓународниот олимписки комитет. За време на 
Летните олимписки игри - 1972 во Минхен, лорд Киланин бил избран за претседател на Меѓународниот олимписки комитет.

За време на неговото претседателство со комитетот олимписката активност низ светот била проследена со многу конфликти, а особено финансиската криза за време на Летните олимписки игри - 1976 во Монтреал и бојкотот на Летните олимписки игри - 1980 во Москва во . Тој донел неколку тешки и се чини погрешни одлуки, а тоа се при изборот на Леј Плесид за град- домаќин на Зимските олимписки игри во 1980 и Лос Анџелес за град- домаќин на Летните олимписки игри во 1984 година без конкуренција на други градови. Ова наишло на многу протести прорив неговото пртседателство за кое дал оставка во 1980 година, веднаш по одржувањето на Летните олимписки игри. Неговото претседателство го наследил Хуан Антонио Самаранч.

Лорд Киланин исто така бил активен и во филмската индустрија, а бил соработник со Џон Форд при снимањето на филмот „Тивкиот човек“.

Лорд Киланин бил и генерален конзул на Монако во Ирска.

Категорија:Претседатели на Меѓународниот олимписки комитет
Категорија:Членови на Редот на Британската Империја
Категорија:Апсолвенти на Парискиот универзитет
Категорија:Апсолвенти на Кембричкиот универзитет
Хуан Антонио Самаранч

thumb|200px|1998
**Хуан Антонио Самаранч** (роден на  во  -  во ) бил шпански каталонски официјален спортски работник. Во периодот од 1980 до 2001 година бил претседател на Меѓународниот олимписки комитет, а од 2001 до смртта негов почесен претседател.

## Животопис

Самаранч е роден во богато семејство, а студирал трговија. Тој бил шеф на многу спортски делегации на Шпанија, а во 1967 година бил назначен за генерален секретар за спорт од страна на Франциско Франко. Тој исто така станал и претседател на Шпанскиот олимписки комитет и член на Меѓународниот олимписки комитет. Самаранч имал многу значајна улога во последните години од режимот на Франко, а бил потпретѕседател на МОК од 1974 до 1978 и амбасадор на Шпанија во СССР и Монголија од 1977 до 1980 година. Во 1991 година, тој од шпанскиот крал Хуан Карлос I ја добил титулата „Маркес“.

Хуан Антонио Самаранч починал на 21 април 2010 година во Барселона поради срцеви проблеми, само неколку дена откако бил хоспитализирнан.

## Претседател на МОК

Хуан Антонио Самаранч станал претседател на Меѓународниот олимписки комитет за време на одржувањето на Летните олимписки игри - 1980 во Москва.

### Достигнувањата како претседател на МОК

За време на своето претседателство со МОК, Хуан Антонио Самаранч успеал да направи многу работи за афирмацијата и за проширувањето на олимпизмот во светот. Тој исто така обезбедил и напредок во договорите за телевизиските права и спонзорствата на Олимписките игри. На Летните олимписки игри - 1984 во Лос Анџелес и покрај бојкотот на земјите од источниот блок, бројот на земји-учеснички бил поголем којшто продолжил да се зголемува со секои наредни Олимписки игри.

Една од најголемите заслуги од времето на претседателството на Самаранч била подобрувањето на финансиската состојба на комитетот кој бил во финансиска криза во 70-тите години. Тој обезбедил ексклузивни телевизиски права и договори со многу спонзори, а земјите зачленети во МОК ги поделил во одредени зони од коишто секоја година Меѓународниот олимписки комитет добивал соодветни средства.

### Смената на Самаранч со Жак Рог
На таа функција останал до 2001 година кога на негово место застанал Жак Рог, а тој бил избран за почесен претседател.

## Наводи

Категорија:Шпански спортисти
Категорија:Претседатели на Меѓународниот олимписки комитет
Категорија:Носители на Орденот на пријателството меѓу народите
Жак Рохе

мини|десно|200п|Жак Рохе во 2014 година
**Жак Рохе** или **гроф** **Рохе** (роден на 2 мај 1942 во Гент, Белгија) е белгиски ортопед, поранешен спортист, официјален спортски работник и поранешен претседател на Меѓународниот олимписки комитет.

## Животопис

Жак Рохе е роден во Гент, Белгија на 2 мај 1942 година и е Фламанец. Рог студирал на универзитетот во Гент,а е поранешен спортист којшто се натпреварувал во едрење на Олимписките игри во 1968, 1972 и 1976 година. Тој како спортист бил и член на белгиската рагби репрезентација.

Жак Рохе бил претседател на Белгискиот олимписки комитет од 1989 до 1992 година и на Европскиот олимписки комитет од 1989 до 2001. Рохе станал член на МОК во 1991 , а во 1998 на извршниот одбор. Жак Рохе бил почестен со титулата гроф лично од неговото величество, белгискиот крал Алберт II. За Рохе се знае дека бил и голем љубител на историјата и на наушно-фантастичната литература.

Жак Рохе беше избран за претседател на Меѓународниот олимписки комитет на 16 јули 2001 на 112-тата сесија на МОК во Москва. Тој го наследи Хуан Антонио Самаранч којшто беше избран за почесен претседател.

Како претседател на МОК, Жак Рохе се залага за развој на олимпизмот во неразвиените земји и избор на нови градови- домаќини на Олимписките игри, и тоа не длабоко во иднината, туку во наредните неколку години во кои, тој верува, дека трошоците за организирање ќе бидат надоместени од владата на земјата каде што се наоѓа градот- домаќин на Олимписките игри.

За време на Зимските олимписки игри - 2002 во Солт Лејк Сити, Жак Рохе стана првиот претседател на МОК којшто остана во олимпиското село со цел да биде поблиску до атлетите. Рог исто донесе одлуки за изборот на судиите и борбата против допинг скандалите. За тоа добро сведочи и тоа што на сите три Олимпијади спортистите дадоа олимписка заклетва за почитување на антидопинг правилата, а судиите дадоа олимписка заклетва за почитување на праведното судење.

Во Сингапур во 2005 година, Жак Рохе ги исклучи бејзболот и софтболот од олимписката програма предвидена за Летните олимписки игри - 2012 во Лондон, но тој изјави дека некои спортови коишто порано биле во олимписката програма е можно да се вратат на Олимписките игри.

На 7 април 2008, Рохе се изјасни во Пекинг дека е „многу заинтересиран“ за тибетските протести, но сепак не започна разговори за бојкотот на Олимписките игри. На 10 април 2008 пред репортерите во Пекинг, Жак Рохе изјави дека е „ожалостен“ поради протестите во Сан Франциско. „Игрите се благодарнос.“, рече Рохе, „Имаме уште 120 дена да го постигнеме ова.“

Категорија:Претседатели на Меѓународниот олимписки комитет
Категорија:Носители на Легијата на честа
Категорија:Починати во 2021 година
Категорија:Родени во 1942 година
Годфроа де Блоне

**Годфроа де Блоне** (25 јули 1869 во Нидершонтал - 14 февруари 1937 во Бискра, Алжир) бил швајцарски барон и цршител на должноста претседател на Меѓународниот олимписки комитет во периодот од 1916 до 1919 година.

Де Блоне станал првиот Швајцарец, член на Меѓународниот олимписки комитет во 1899. Во 1912 година станал претседател на Швајцарскиот олимписки комитет, а на таа функција останал до 1915. Тој бил голем пријател со барон Пјер де Кубертен, па кога во 1916 Кубертен и се приклучил на француската армија во борбите во Првата светска војна, барон Годфроа де Блоне ја презел функцијата претседател на МОК. Таа функција ја задржал сè до 1919 кога неа повторно си ја повратил барон Пјер де Кубертен.

Категорија:Претседатели на Меѓународниот олимписки комитет
Категорија:Родени во 1869 година
Категорија:Починати во 1937 година
Шарски локви

**Шарските локви** се всушност мали езерца, кои според дефенициите за езеро не можат да се стават во таа категорија. На Шар Планина, бројот на локвите варира во зависност од временските влијанија. Но според честите испитувања и набљудувања, може да се рече дека на Шара има во просек барем 15-тина константни локви.

## Местоположба на локвите
Локвите на Шар Планина се среќаваат главно на зарамнети површини на планинското било, таму каде што има дупчести влабнатини и каде земјуштето е водозадржливо. Локвите имаат главно тркалест облик, со пречник до 50 м. Длабочината им достигнува до 1 метар. На страничните делови на планината локвите се ретки. Најпознатите локви се среќаваат кај врвовите Пирибег, Караникола, **Белоезеркиот рид**, **Милош чобанин**, **Будимиров гроб**, **Кучибаба** и **Вакув**. Две се кај селото Бозовце кај местото **Голубарник**.

## Особености
Локвите немаат свои притоки, освен една локва кај Голубарник која прима вода од една разурната бразда. Тие главно водата ја примаат преку атмосферски талози. Водата најчесто се троши преку поењето на добитокот, а најретко преку испарување. Нивните басени се продлабочуваат со дејството на снегот, влијанието на ветрот и со преминување на добитокот преку нив.

## Локви
Бројот на локвите точно не е познат, но следуваат најпознатите и најголемите локви на Шара:
* **Вилибешка локва** -се наоѓа кај врвот Вилибег,
* **Пирибешка локва** -се наоѓа кај врвот Пирибег, 
* **Караниколичка** -се наоѓа кај врвот Караникола, 
* **Белоезерска локва** -сенаоѓа кај **Белоезерскиот врв**. 
* **Голема** и **Мала Милошчобаничка локва** -се наоѓаат нај **Милош Чобанин**,
* **Кучибабска локва** -се наоѓа кај врвот Кучибаба
* **Вакувска локва** -се наоѓа кај месноста **Вакув**, источно од **Кајнак**,
* **Голубарничка локва** -се наоѓа на местото **Голубарник**, кај селото Бозовце, 
* **Бозовска локва**, кај месното население позната и како **[[Бозовско Eзеро]]**, кај селото Бозовце.

## Поврзано
* Шарпланински езера
* Шар Планина

## Наводи

Категорија:Шар Планина
Категорија:Шарпланински езера
Изгубени (4. сезона)

**Четвртата [[сезона]]** од Американската серија Изгубени  почна со емитувањето во САД и Канада на 31 јануари 2008 и заврши на 29 мај 2008.  Четвртата сезона продолжува да ги следи авантурите на група од четириесетина луѓе кои по паѓањето на нивниот авион беа заробени на еден чуден остров на Јужниот Тихи Океан. Во светот на Изгубени, сезонава зафаќа место во времето меѓу 23 декември 2004 и 7 јануари 2005 Со доаѓањето на луѓето од бродот, меѓу преживеаниците избувнува конфликт, и се поделуваат на две групи. Првата, предводена од Џек кој верува дека луѓето од бродот ќе дојдат и ќе ги изнесат надвор од островот. А пак, другата група на преживеаници, предводени од Лок, веруваат дека штом луѓето од бродот ќе стапнат на островот, ќе ги убијат сите живи луѓе на истиот.

За сезоната беа предвидени 16 епизоди, но заради штрајкот на сценарисците во САД, беа прикажани само 14. Двете изгубени епизоди, ќе бидат надокнадени во следните две сезони, кои наместо предвидените 16 епизоди ќе имаат 17. ДВД и Блу-реј изданијата ќе бидат издадени на 9 декември 2008 под името: Изгубени: Комплетната Четврта Сезона - Проширено Искуство.

## Содржина
### Список на епизоди

Серија # = Реден број на епизодата во цела серија.

Епизода # = Реден број на епизодата во 4. сезона
 


## Наводи

Категорија:Изгубени
Летни олимписки игри 1904

Летните олимписки игри одржани во Сент Луис во 1904 година биле 3-те модерни олимписки игри. Игрите се одржале од 1 јули до 23 ноември на тогашниот стадион Френсис Филд.

За домаќин на игрите бил избран градот Чикаго, меѓутоа поради трговската изложба во Луизијана и неможноста за организирање на 2 големи настани за кратк временски периодм, игрите биле одржани во Сент Луис. Со тоа се согласил и Пјер де Кубертен и за град-домаќин бил избран градот Сент Луис.

На овие Олимписки игри била повторена грешката од игрите во Париз 4 години пред тоа. Впрочем натпреварувачите се натпреварувале и во многу невообичаени дисциплини и прикази од културата.

Игрите биле отворени на 1 јули,а тоа го сторил Дејвид Френсис.

Игрите траеле 4.5 месеци. Спортскиот официјалец Џејмс Едвард Саливен се обидел да организира секојдневни спортски настани коишто биле помешани со други спортски настани. Саливен сите спортски настани ги нарекол „олимписки“. Подоцна Меѓународниот олимписки комитет декларирал дека од нив 94 биле олимписки.

На овие Летни олимписки игри учествувале 651 спортист (645 мажи и 6 жени) од 12 земји кои се натпреварувале на 91 настан во 16 спортови.

## Спортови

Натпреварувачите на 3-те Летни олимписки игри се одржале во 18 дисциплини во 16 спортови.

 

* Фудбал како демонстративен спорт
* Кошарка како демонстративен спорт

## Учесници

thumb|240px|Учесници- зелена- учесници коишто претходно учествувале, сино- учесници коишто учествуваат за првпат
На 3-те Летни олимписки игри учествувале 651 спортист од 12 земји.

* Австралија (2)
* Австрија (2)
* Канада (52)
* Куба (3)
* Франција (1)
* Германија (17)
* Велика Британија (3)
* Грција (14)
* Унгарија (4)
* Јужноафриканска Република (8)
* Швајцарија (1)
* САД (523)

## Освоени медали

Речиси 80% од натпреварувачите на Летните олимписки игри - 1904 во Сент Луис биле од земјата- домаќин, па и игрите завршиле со нивна доминација. Резултатите коишто биле постигнати биле многу послаби од оние 4 години пред тоа.

## Наводи

## Надвпрешни врски

* Меѓународен олимписки комитет Сент Луис 1904
* Олимписки игри 1904, Чарлс Ј. П. Лукас
* Атлетички алманах за 1905
* Олимписки игри 1904 Сент Луис at Бескорисни информации 
* Натпреварување во антрополошките денови